《喜雨》
宋代·谢薖

涉冬无一雨，玄冥阻骄阳。上田尘沙飞，下田蒲稗荒。

锄犁不入尘，龙具挂壁墙。村居巷无井，抱瓮汲长江。

汲多恐流绝，无以饮牛羊。昨宵天意动，浮云霾月光。

洒然润物功，洗苏及枯杨。先帝剑弓冷，小臣涕泪滂。

属闻建中号，讴歌腾路傍。雨从膏泽沛，风与和气翔。

山林独何幸，预喜沾稻粱。尚能赋时雨，激烈歌阜康。

作者简介：谢薖（kē）（1074～1116）字幼盘，自号竹友居士。抚州临川（今江西抚州）人。北宋著名诗人，江西诗派二十五法嗣之一。谢逸从弟，与兄齐名，同学于吕希哲，并称“临川二谢”。与饶节、汪革、谢逸并称为“江西诗派临川四才子”。